CELEX: 32002R2010
Language: ro
Date: 2002-11-12 00:00:00
Title: Regulamentul (CE) nr. 2010/2002 al Comisiei din 12 noiembrie 2002 de modificare a Regulamentului (CE) nr. 1799/2001 de stabilire a standardului de comercializare pentru citrice

03/Volumul 45
            
            
               RO
            
            
               Jurnalul Ofícial al Uniunii Europene
            
            
               135
            
         32002R2010
   
               L 310/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2010/2002 AL COMISIEI
   
   din 12 noiembrie 2002
   de modificare a Regulamentului (CE) nr. 1799/2001 de stabilire a standardului de comercializare pentru citrice
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1), astfel cum a fost modificat ultima dată prin Regulamentul (CE) nr. 545/2002 (2), în special articolul 2 alineatul (2),
   întrucât:
   
               (1)
            
            
               Regulamentul (CE) nr. 1799/2001 (3) al Comisiei, astfel cum a fost modificat prin Regulamentul (CE) nr. 453/2002 (4), a stabilit dispoziții privind calitatea, calibrarea, prezentarea și marcarea citricelor.
            
         
               (2)
            
            
               Standardul recomandat pentru citrice de Comisia Economică pentru Europa a Organizației Națiunilor Unite a fost modificat recent și prevede posibilitatea calibrării citricelor după numărul fructelor, noi norme de omogenitate a calibrării și posibilitatea de a ambala citricele din specii diferite în același ambalaj destinat consumatorului.
            
         
               (3)
            
            
               Mai mult, este necesar să se clarifice dispozițiile în vigoare referitoare la mai multe puncte. Pe o parte, calibrul 1-X fiind în mod tradițional comercializat sub denumirea „1”, este necesar să se prevadă o denumire alternativă pentru acest calibru. Pe de altă parte, trebuie actualizate conținuturile minime de suc aplicabile diferitelor soiuri de portocale. În sfârșit, este necesar să se precizeze că obligativitatea marcării tratamentelor de conservare nu se aplică decât tratamentelor post recoltă.
            
         
               (4)
            
            
               Prin urmare, este necesară modificarea Regulamentului (CE) nr. 1799/2001.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1799/2001 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 noiembrie 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 84, 28.3.2002, p. 1.
   
      (3)  JO L 244, 14.9.2001, p. 12.
   
      (4)  JO L 72, 14.3.2002, p. 9.
   ANEXĂ
   Anexa la Regulamentul (CE) nr. 1799/2001 se modifică după cum urmează:
   
               1.
            
            
               la titlul II (Dispoziții privind calitatea) punctul B (Cerințe privind maturitatea) (iii) (Portocale), prima liniuță se înlocuiește cu următorul text:
               
                           „—
                        
                        
                           conținut minim de suc:
                           
                                       – Tarocco și alte portocale sanguine
                                    
                                    
                                       30 %
                                    
                                 
                                       – Grupul portocalelor navel
                                    
                                    
                                       33 %
                                    
                                 
                                       – Altele
                                    
                                    
                                       35 %”;
                                    
                                 
                     
         
               2.
            
            
               titlul III (Dispoziții privind calibrarea) se modifică după cum urmează:
               
                           (a)
                        
                        
                           punctul B (Scalele calibrelor) se modifică după cum urmează:
                           
                                       (i)
                                    
                                    
                                       termenul „1-X”care figurează în a cincea coloană se înlocuiește cu următorii termeni:
                                       „1 sau 1-X”
                                    
                                 
                                       (ii)
                                    
                                    
                                       se adaugă următorul paragraf:
                                       „Citricele pot fi calibrate după numărul de fructe. În acest caz, cu condiția respectării normelor de omogenitate a calibrului prevăzute în titlul III punctul C, același ambalaj poate conține fructe de două calibre adiacente.”
                                    
                                 
                     
                           (b)
                        
                        
                           punctul C se înlocuiește cu următorul text:
                           „C.   Omogenitate
                           Omogenitatea în calibrare corespunde scalelor calibrelor menționate anterior, cu excepția următoarelor cazuri:
                           
                                       (i)
                                    
                                    
                                       pentru fructele prezentate în straturi uniforme, în colete sau în ambalaje unitare destinate vânzării către consumatori, diferența dintre fructul cel mai mic și fructul cel mai mare din același colet nu trebuie să depășească următoarele valori maxime, în cadrul aceluiași cod de calibrare sau, în cazul citricelor calibrate după numărul fructelor, în cadrul a două calibre consecutive:
                                       
                                                    
                                                
                                                
                                                   Cod de calibru
                                                
                                                
                                                   Diferență maximă între fructele din același colet
                                                   (în mm)
                                                
                                             
                                                   Lămâi
                                                
                                                
                                                   0-7
                                                
                                                
                                                   7
                                                
                                             
                                                   Mandarine
                                                
                                                
                                                   1-4
                                                
                                                
                                                   9
                                                
                                             
                                                   5-6
                                                
                                                
                                                   8
                                                
                                             
                                                   7-10
                                                
                                                
                                                   7
                                                
                                             
                                                   Portocale
                                                
                                                
                                                   0-2
                                                
                                                
                                                   11
                                                
                                             
                                                   3-6
                                                
                                                
                                                   9
                                                
                                             
                                                   7-13
                                                
                                                
                                                   7
                                                
                                             
                                 
                                       (ii)
                                    
                                    
                                       pentru fructele care nu sunt aranjate în straturi uniforme, în colete sau în ambalaje unitare rigide destinate vânzării către consumatori, diferența dintre fructul cel mai mic și fructul cel mai mare din același colet nu trebuie să depășească amplitudinea calibrului corespunzător al scalei calibrelor, sau, în cazul citricelor calibrate după numărul de fructe, diferența în mm față de unul din cele două coduri consecutive în cauză;
                                    
                                 
                                       (iii)
                                    
                                    
                                       pentru fructele prezentate în vrac în lăzi de mare capacitate și pentru fructele prezentate în ambalaje unitare care nu sunt rigide (plase, saci etc.) destinate vânzării către consumatori, diferența dintre fructul cel mai mic și fructul cel mai mare din același colet nu trebuie să depășească amplitudinea care rezultă din gruparea a trei calibre consecutive ale scalei calibrelor.”;
                                    
                                 
                     
         
               3.
            
            
               la titlul VI (Dispoziții privind marcarea) punctul D (Caracteristici comerciale), liniuțele a treia și a patra se înlocuiesc cu următorul text:
               
                           „—
                        
                        
                           calibru (sau, în cazul în care fructele au fost calibrate după numărul de fructe și se încadrează în două calibre, calibre sau diametre minime și maxime) și număr de fructe în cazul straturilor uniforme,
                        
                     
                           —
                        
                        
                           după caz, indicarea tratamentelor de conservare sau a altor substanțe chimice utilizate în tratamentul post recoltă.”